Syklist døde etter togulykke
- Politiet fikk meldingen like etter klokken 13 i dag. Det skal være en mann i 20-årene på sykkel som ble påkjørt av tog ved en usikret planovergang, sier Marita Hatelid, kommunikasjonsrådgiver i Follo politidistrikt. Toget var på vei til Oslo. - Redningsetaten er akkurat ferdig med arbeidet på stedet, og toget er i gang igjen, sier Oddbjørn Martinsen, politioverbetjent i Follo politidistrikt. Han forteller at politiet ikke vet mye på dette tidspunktet, men at 20-åringen han kom syklende over den usikrede planovergangen. - Vi ser ikke bort fra at mannen kan ha hatt høretelefoner med musikk på ørene da ulykken skjedde, sier Martinsen til NTB. Ifølge NSB skal ulykken ikke ha forårsaket store problemer for togtrafikken.
En mann i 20-årene døde da han ble påkjørt av et tog i Askim i dag.